पूर्व ऑस्ट्रेलियाई टेस्ट क्रिकेटर टेरी जेनर का निधन  
क्रिकेट ऑस्ट्रेलिया (सीए) ने कहा कि पूर्व टेस्ट गेंदबाज टेरी जेनर का निधन हो गया, जो 66 वर्ष के थे। जेनर ने शेन वार्न को कोचिंग दी थी।
क्रिकेट ऑस्ट्रेलिया (सीए) ने कहा कि पूर्व टेस्ट गेंदबाज टेरी जेनर का निधन हो गया, जो 66 वर्ष के थे। जेनर ने शेन वार्न को कोचिंग दी थी, जिनके नाम एक समय टेस्ट क्रिकेट में सबसे ज्यादा विकेट लेने का रिकॉर्ड था। जेनर ने 1970 में नौ टेस्ट खेले थे और फिर बाद में ऑस्ट्रेलियाई स्पिन गेंदबाजों को कोचिंग दी, जिनमें वार्न भी शामिल थे।  क्रिकेट ऑस्ट्रेलिया के प्रवक्ता पीटर यंग ने कहा कि जेनर का निधन हो गया। जेनर की पत्नी एन ने ब्लॉग में कहा था कि उनके पति को दिल का दौरा पड़ा था, जबकि अन्य रिपोर्टों के मुताबिक वह लंबे समय से बीमार थे। यंग ने कहा, हमें इस बात का दुख है कि बुधवार सुबह जेनर का निधन हो गया। पूर्व ऑस्ट्रेलियाई टेस्ट कप्तान एलन बार्डर ने कहा कि जेनर के निधन से ऑस्ट्रेलिया के स्पिन गेंदबाजी जगत को गहरा झटका लगा है।